Diari Oficial de la Generalitat Valenciana


Sumari del DOGV 2345, del 14-09-1994 (1994/832407)

RESOLUCIÓ de 21 de juliol de 1994, de la Direcció General de Conservació del Medi Natural, per la qual es declara sotmès al règim de caça controlada la forest d'utilitat pública núm. 160, denominada Santa Anna i la zona confrontant als termes municipals de Xàtiva, Llosa de Ranes i Càrcer.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2345

Data del DOGV
:   14-09-1994

Secció del DOGV
:   ALTRES DISPOSICIONS

Número del document
:   1994/832407


Data del document
:   21-07-1994

Organisme emissor
:   Conselleria de Medi Ambient

Tipus de document
:   Resolució

RESOLUCIó de 21 de juliol de 1994, de la Direcció General de Conservació del Medi Natural, per la qual es declara sotmès al règim de caça controlada la forest d'utilitat pública núm. 160, denominada Santa Anna i la zona confrontant als termes municipals de Xàtiva, Llosa de Ranes i Cárcer. [94/5586]  
La protecció, la conservació i l'adequat aprofitament de la riquesa cinegètica de la forest d'utilitat pública núm. 160, denominada Santa Anna i de les propietats particulars incloses i confrontants, fins a completar un total de 250 ha delimitades en el plànol de l'annex, exigeixen atorgar a aquesta zona un règim especial de protecció mitjançant la figura de 'terreny sotmès al règim cinegètic de caça controlada'.  
Per això, d'acord amb l'article 14 de la Llei de Caça, de 4 d'abril de 1970, i 16.2 del seu reglament, de 25 de març de 1971, fent ús de les facultats que tinc atribuïdes, resolc:  
Primer  
Declarar sotmès al règim cinegètic de caça controlada la forest del Catàleg d'Utilitat Pública núm. 160, denominat Santa Anna, propietat de la Generalitat Valenciana, i distints enclavaments limítrofs pertanyents als termes munisscipals de Xàtiva, Llosa de Ranes i Cárcer.  
Els límits es reflecteixen en el plànol que figura a l'annex d'aquesta resolució, i són els següents:  
Nord: propietats particulars de Cárcer (terreny lliure).  
Est: terreny lliure del terme municipal d'Alcàntera de Xúquer i vedat de caça V-10946 pertanyents a la societat de Caçadors de Llosa de Ranes.  
Sud: vedat de caça V-10108 pertanyent a la Societat de Caçadors de Llanera de Ranes.  
Oest: propietats particulars del terme municipal de Sellent pertanyents al vedat de caça V-10929 de la Societat de Caçadors de Sellent.  
Segon  
Aquesta Direcció General controlarà i regularà el gaudi de la caça mitjançant la societat col.laboradora que designe, segons el corresponent pla tècnic d'aprofitament cinegètic.  
A l'empara de l'article 16.5.b del Reglament per a l'Execució de la Llei de Caça de 4 d'abril de 1970, en igualtat de condicions tindran preferència en l'adjudicació les societats locals  
.  
Tercer  
Aquesta declaració de terreny sotmès al règim cinegètic de caça controlada tindrà un període de vigència de 12 anys, comptadors des de l'entrada en vigor d'aquesta resolució. Una vegada acabat el termini, aquesta Direcció General podrà acordar-ne una pròrroga.  
Quart  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
Cinquè  
Contra aquesta resolució, que no posa fi a la via administrativa, pot interposar-se recurs ordinari davant el conseller de Medi Ambient en el termini d'un mes comptador des de l'endemà de la recepció d'aquesta resolució, d'acord amb el que disposa l'article 107.1, en relació amb el 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que s'utilitze qualsevol altra via que es considere oportuna.  
València, 21 de juliol de 1994.- La directora general de Conservació del Medi Natural: M. Angels Ull Solís  
ANNEX  
Delimitació de la zona sotmès al règim de caça controlada